U KB Dubrava oboljela su i dva liječnika: Ukupno 49 zaraženih

U tijeku je svojevrsna evakuacija i pražnjenje bolnice u Dubravi, što zapravo znači da se otpuštaju apsolutno svi pacijenti koji su u stanju ići kući, a u bolnici ostaju samo oni vitalno ugroženi...

<p>Zbog dva potvrđena slučaja zaraze korona virusom među liječnicima u KB Dubrava, u tijeku je svojevrsna evakuacija i pražnjenje bolnice, što zapravo znači da se otpuštaju apsolutno svi pacijenti koji su u stanju ići kući, a u bolnici ostaju samo oni vitalno ugroženi. Do daljnjega nema pregleda, operacija niti zaprimanja novih pacijenata. Liječnici su, doznajemo, za sada kod kuće, a na posao dolaze samo oni koji za taj dan imaju predviđeno dežurstvo.</p><p>Nazvali smo i predstojnika Zavoda za kardijalnu kirurgiju, prof.dr. Igora Rudeža, s obzirom da su na njegovom zavodu teški, srčani pacijenti. Prof.dr. Rudež od četvrtka ne dolazi u bolnicu jer je u kućnoj samoizolaciji, budući da je nedavno bio na putovanju u Francuskoj.</p><p>- Do daljnjega nemamo hladni pogon i ne primamo nove pacijente. Dakle, oni koji su bili operirani prije ovih mjera sada se oporavljaju, otpustili smo sve pacijente koje smo mogli, a sve ostalo kompletno je obustavljeno do daljnjega – kaže nam prof.dr. Rudež.</p><p>- Povrdit ću vam da su dva pozitivna bolesnika u KB Dubrava - rekao je Vili Beroš.</p><p>Danas je potvrđeno novih deset oboljelih osoba koronavirusom. Od 49 zaraženih, dvije su osobe ozdravile.</p><p>Premijer Plenković potvrdio je kako je porastao broj zaraženih na 49.</p><p>- Ministar zdravstva, epidemiolozi, zdravstveni radnici sugeriraju na koji način se pripremati za daljnje faze. Stručni je odabir da respiratorni centar bude KB Dubrava - rekao je premijer.</p><p>Predsjednik Vlade Andrej Plenković izjavio je u nedjelju da će Vlada najvjerojatnije u utorak izaći s novih 13 zakonskih prijedloga za mjere borbe protiv koronavirusa te dodao da će, u slučaju većih potreba, respiratorni centar u Zagrebu biti Klinički bolnički centar Dubrava. </p><p>"Trenutno smo na 49 zaraženih koronavirusom", potvrdio je premijer Plenković nakon sastanka sa Stožerom civilne zaštite i ministrima.</p><p>Dodao je da ministar zdravstva Vili Beroš, epidemiolozi i zdravstveni djelatnici sugeriraju na koji se način pripremati za eventualne daljnje faze u borbi protiv epidemije koronavirusom. </p><p>"Respiratorni centar u Zagrebu će biti KB Dubrava u slučaju većih potreba koje ne bi mogla apsorbirati Klinika za infektivne bolesti Dr. Fran Mihaljević", kazao je Plenković.</p><p>Rekao je da se radi na svim mogućim rezervama za eventualne scenarije koji mogu biti pred nama. </p><p><strong>U utorak na Vladi 13 zakonskih prijedloga za borbu protiv koronavirusa</strong></p><p>Plenković je izvijestio kako je na sastanku s ministrima razgovarao o setu zakonskih prijedloga i drugih mjera u borbi protiv koronavirusa koje će Vlada najvjerojatnije usvojiti na sjednici u utorak.</p><p>"Sutra je još jedan radni dan da svi resori dogovore i daju mišljenja za oko 13 zakonskih prijedloga u ovome trenutku iz područja pet ministarstava - Ministarstva financija, rada i mirovinskog sustava, turizma, gospodarstva te poljoprivrede. Tu bismo išli s mjerama potpore gospodarstvu da sve bude zakonito i pravovremeno", kazao je Plenković.</p><p>Dodao je da je na sastanku u Banskim dvorima bio i predsjednik Hrvatskog sabora Gordan Jandroković kako bi se zakonski prijedlozi, nakon usvajanja na Vladi, mogli predstaviti Hrvatskom saboru sukladno hitnoj zakonskoj proceduri. </p>